**ΕΡΤ2 – Τροποποιήσεις και ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 μεταβάλλεται ως εξής:**

**Tην Κυριακή του Πάσχα 5/5/2024, στις 19:00, από τη σειρά ντοκιμαντέρ «ΣΥΝΑΝΤΗΣΕΙΣ ΜΕ ΑΞΙΟΣΗΜΕΙΩΤΟΥΣ ΑΝΘΡΩΠΟΥΣ» θα μεταδοθεί σε επανάληψη, η εκπομπή με τίτλο: «Acting Άκτινγκ Acting».**

Πότε ένας ηθοποιός σταματάει να εκπαιδεύεται;

Με αφορμή ένα σεμινάριο για επαγγελματίες ηθοποιούς στο Λονδίνο, η **Sue Jones** δίνει οδηγίες χρήσης σε Έλληνες ηθοποιούς που αγωνιούν για το μέλλον τους, την επιβίωσή τους και τον τρόπο που θα διατηρήσουν τη δυνατότητά τους να πειραματίζονται.

Οι **Blitz, Vasistas, Yianneis, Pequod, Στεφανία Γουλιώτη, Κόρα Καρβούνη** δείχνουν πώς οι Έλληνες ηθοποιοί επιμένουν, είτε ως ομάδες είτε μόνοι τους, να εκφράζονται καλλιτεχνικά κόντρα στις αντιξοότητες.

**Σκηνοθεσία-σενάριο:** Μενέλαος Καραμαγγιώλης

**Διεύθυνση Φωτογραφίας:** Γιώργος Μιχελής

**Μοντάζ:** Τεό Σκρίκας

**Casting:** Σοφία Δημοπούλου – Ready2Cast

**ΤΡΙΤΗ 7/5/2024 (Μεταφορά του εορτασμού της Εργατικής Πρωτομαγιάς)**

-------------------------------------------------------------------------------------------------

**08:30 ΝΗΣΤΙΚΟ ΑΡΚΟΥΔΙ (Ε)**

**09:30 ΜΟΥΣΙΚΟ ΟΔΟΙΠΟΡΙΚΟ - ΕΡΤ ΑΡΧΕΙΟ (Ε) Κ8 W**

**«Πρωτομαγιά στον Κρόκο Κοζάνης»**

**10:30 ΤΟ ΜΙΚΡΟ ΣΠΙΤΙ ΣΤΟ ΠΑΓΚΡΑΤΙ (Ε)**

---------------------------------------------------

**14:00 ΔΥΟ ΖΩΕΣ (Ε) (ΜΟΝΟ ΕΝΑ ΕΠΕΙΣΟΔΙΟ)**

**Επεισόδιο 115ο**

**15:00 ΑΞΙΟΝ ΕΣΤΙ - ΕΡΤ ΑΡΧΕΙΟ (Ε)** **Κ8 W**

**Εκπομπή αφιερωμένη στο βιβλίο και στις Τέχνες.**

Ο **Βασίλης Βασιλικός** επιμελείται και παρουσιάζει μια ενδιαφέρουσα εκπομπή, αφιερωμένη στις Τέχνες και στα Γράμματα. Μέσα από παρουσιάσεις ξεχωριστών βιβλίων, μικρές αποκαλύψεις αλλά και σημαντικές αναλύσεις έργων Ελλήνων συγγραφέων, ο οικοδεσπότης της εκπομπής στοχεύει στη γνωριμία με νέους αλλά και παλαιότερους συγγραφείς.

**«Αλέκος Παναγούλης & Μάης του ’68»**

Ο **Θανάσης Πετρίδης,** προσωπικός φίλος του **Αλέκου Παναγούλη,** συνομιλεί με τον **Βασίλη Βασιλικό** για την προσωπικότητα και την πολιτική του δράση, για την απόπειρα δολοφονίας του δικτάτορα Γεώργιου Παπαδόπουλου, τον Αύγουστο του ’68, αλλά και για τα ποιήματά του, το μεγαλύτερο μέρος των οποίων γράφτηκαν στη φυλακή.

Ο συγγραφέας **Ανδρέας Στάικος** συνομιλεί με τον Βασίλη Βασιλικό για τον Μάη του ’68 στο Παρίσι, ανασύροντας αναμνήσεις από τα τότε γεγονότα, όπως τα έζησαν από κοντά.

Ο διευθυντής του Γαλλικού Ινστιτούτου **Mikaël Hautchamp** μιλάει στον Βασίλη Βασιλικό για τη σημασία του Μάη του ’68 και για τις αλλαγές που επέφερε στη γαλλική παιδεία.

Τέλος, ο φακός της εκπομπής περιηγείται την έκθεση με θέμα τον Μάη του ’68 στο Γαλλικό Ινστιτούτο και η μορφωτική ακόλουθος της Γαλλίας στη χώρα μας, **Muriel Piquet-Viaux,** μας μιλά για το περιεχόμενό της.

**Παρουσίαση:** Βασίλης Βασιλικός.

**Αρχισυνταξία:** Χριστίνα Οικονομίδου

**Σκηνοθεσία:** Τάκης Παπαγιαννίδης

**16:00** **Η ΜΕΓΑΛΗ ΑΠΕΡΓΙΑ: ΤΑ ΛΑΥΡΕΩΤΙΚΑ - ΕΡΤ ΑΡΧΕΙΟ  (E) Κ8 W**

**Κοινωνική σειρά εποχής 13 επεισοδίων, παραγωγής 1982**

**Σκηνοθεσία:** Γιώργος Μιχαηλίδης  
**Σενάριο:** Γιώργος Μιχαηλίδης  
**Μουσική σύνθεση:** Γιάννης Ζουγανέλης  
**Φωτογραφία:** Νίκος Μακρής  
**Σκηνικά:** Νίκος Πετρόπουλος

**Παίζουν:** Βασίλης Διαμαντόπουλος, Σταύρος Ξενίδης, Βύρων Πάλλης, Κώστας Αρζόγλου, Δημήτρης Τζουμάκης, Έρση Μαλικένζου, Χρήστος Καλαβρούζος, Αφροδίτη Γρηγοριάδου, Δημήτρης Ζακυνθινός, Πάρις Κατσίβελος, Λάζος Τερζάς, Χρίστος Κόκκινος, Βλάσης Ζώτης, Μπάμπης Αλατζάς, Νίκος Δαφνής, Γιώργος Κέντρος, Στέλιος Λιονάκης, Νίκος Κούρος, Γιώργος Μπάρτης, Γιώργος Παληός, Βασίλης Τσάγκλος, Νίκος Τσαχιρίδης, Γιάννης Ροζάκης, Τάσος Υφάντης, Χρήστος Νάτσιος, Μιχάλης Αεράκης, Ιουλία Βατικιώτη, Λευτέρης Γρηγορίου, Γιούλη Ζήκου, Τάσος Παλαντζίδης, Τζένη Καλύβα, Έφη Κανακουσάκη, Μαριαλένα Κάρμπουρη, Κυριάκος Κατριβάνος, Βασίλης Κεχαγιάς, Δημήτρης Κολοβός, Δευκαλίων Κόμης, Άννα Κουτούβαλη, Γιώργος Κυρίτσης, Τάσος Κωστής, Μπέλλα Μιχαηλίδου, Δημήτρης Μπάνος, Παναγιώτης Μποτίνης, Γιώργος Μωρογιάννης, Γιώργος Σταμάτης, Αλέξης Σταυράκης, Νίκος Σταυρόπουλος

Η σειρά είναι βασισμένη σε δύο ιστορικά γεγονότα, που για λόγους δραματουργικούς, ο συγγραφέας-σκηνοθέτης Γιώργος Μιχαηλίδης τα φέρνει χρονικά κοντά, ενώ έγιναν με διαφορά 20 χρόνια.

Πρόκειται για τα Λαυρεωτικά του 1873 και τη μεγάλη απεργία των μεταλλωρύχων του Λαυρίου το 1896, που οδήγησε στην κατάληψη της πόλης και στην επέμβαση του στρατού.

**Επεισόδιο** **1ο**

**16:50 ΣΕ ΗΧΟ ΕΛΕΥΘΕΡΟ - ΕΡΤ ΑΡΧΕΙΟ (E)** **Κ8 W**

**Σειρά ντοκιμαντέρ για την ελληνική δημοτική μουσική.**

Σε κάθε εκπομπή παρουσιάζεται και ένας δεξιοτέχνης μουσικός, ο οποίος εκθέτει χαρακτηριστικά δείγματα της τέχνης του, καλύπτοντας όλα τα καθιερωμένα όργανα της δημοτικής ορχήστρας, όπως αυτή εμφανίζεται σε διάφορες περιοχές της Ελλάδας.

Πρόκειται για μια μοναδική καταγραφή των επιδόσεων των καλύτερων μουσικών (σολίστ) της ελληνικής παραδοσιακής ορχήστρας.

Η σειρά δεν σχετίζεται κατά κανέναν τρόπο με τη γνωστή έως σήμερα αντίληψη για την παραδοσιακή μουσική, καθώς ξεκινά από τη θέση ότι πρόκειται για μια μουσική ζωντανή, ακόμα και σήμερα, που είναι κατά το μεγαλύτερο μέρος της άγνωστη.

**«Πρωτομαγιά»**

**Επιμέλεια:** Γιώργος Παπαδάκης

**Σκηνοθεσία:** Γιάννης Κασπίρης

**17:30 ΑΠΟΚΑΘΙΣΤΩΝΤΑΣ ΤΗΝ ΕΓΓΥΤΗΤΑ «the AfroGreeks live II» - Η ΖΩΗ ΜΟΥ… (Ε)**

**(RESTORING CLOSENESS)Κ8 W**

Οι **Αφροέλληνες** γιορτάζουν την **Πρωτομαγιά!**

Μεταδίδεται σε επανάληψη από την **ΕΡΤ2** η εκδήλωση του έργου **«the AfroGreeks»,** αφιερωμένη στους Αφρικανούς της **Κρήτης.**

Οι **Αφροέλληνες,** ήρωες του έργου **«the AfroGreeks»,** ανακαλύπτουν τους **Χαλικούτες,** τους Αφρικανούς που έζησαν στην Κρήτη για 4 αιώνες και «συνομιλούν» μουσικά μαζί τους, στήνοντας μια συναυλία που εντοπίζει τα ίχνη τους και την επιβίωσή τους μέχρι σήμερα, σαν τις μαγιάτικες γιορτές που έστηναν κάθε χρόνο στο Ηράκλειο και σε άλλες πόλεις της Κρήτης.

Οι καλλιτέχνες **Ζερόμ Καλούτα (Jerome Kaluta), Adalou, Ubuntu Drum and Dance, Idra Kayne, The Royal Accord Singers, Αfrokalipsi** και **Adédèjì,** στήνουν ένα επινοητικό μουσικό μωσαϊκό και αποδεικνύουν πως η Κρήτη είναι διαχρονικά (και τεκτονικά) ένας δυναμικός ενδιάμεσος σταθμός μεταξύ Ευρώπης και Αφρικής.

Το συλλογικό έργο σε εξέλιξη «the AfroGreeks», έχει πρωταγωνιστές 200 Αφροέλληνες (έως τώρα) σε εγκατάσταση βίντεο, ζωντανές εκδηλώσεις & αρχείο-εργαστήριο της Αφρικανικής Διασποράς στην Ελλάδα και ετοιμάζεται από τους ίδιους τους ήρωές του, την ομάδα **Døcumatism** και τον κινηματογραφιστή **Μενέλαο Καραμαγγιώλη.**

**Καλλιτέχνες με σειρά εμφάνισης:**

**Jerome Kaluta**

Νίκος Αναστασιάδης (τύμπανα), Βίκτωρ Κουλουμπής (ηλεκτρικό μπάσο), Μιχάλης Καραγιάννης (ηλεκτρική κιθάρα), Τζένη Χατζοπούλου (πλήκτρα – φωνή), Yussef Beato Viton (κρουστά)

**Adalou**

Άγγελος Αγγέλου (λαούτο – φωνή), Γεωργία Λασσαδού (κρουστά – φωνή), Σάκης Πολύζος (κοντραμπάσο)

**Ubuntu Drum and Dance**

Zandile Ngubane (χορός – φωνή), Irene Adwoa Annan Sackey (χορός – φωνή), Grace Nwoke (χορός – φωνή), Dauda Conteh (κρουστά - ngoni – φωνή), Justin Malesi (κρουστά – φωνή), Yorro Keita (κρουστά – φωνή)

**Idra Kayne (Acoustic Trio)**

Δημήτρης Σχίζας (ηλεκτρική κιθάρα), Γιώργος Κουρέλης (πλήκτρα)

**The Royal Accord Singers**

Jolayemi John, Διευθυντής Χορωδίας

**Φωνές:** Natalia Osawara, Great Nnadi, Onyinyechi Anyalewechi, Christina Obanor, Princess Ebhohon, Peace Ebhohon, Ruth Erevbenagie, Angelos Ukeje, Debra Edokpalor, Favour Ibetolie, Chikamso Ibetolie

Prince Ebhohon (τύμπανα), Jesse Obanor (πλήκτρα), Divine Nnadi (κρουστά), Dominion Nnadi (καμπάνα), James Obanor (ηλεκτρικό μπάσο)

**Αfrokalipsi**

Steven Aderinto (πλήκτρα – φωνή), Tosin (φωνή), Danny & Victor (τύμπανα & φωνή), Solomon (ηλεκτρική κιθάρα – φωνή), Emmanuel Aderinto (ηλεκτρικό μπάσο)

**Adédèjì (Acoustic Band)**

Yoel Soto (ηλεκτρικό μπάσο), Βαγγέλης Μπαλιούσης (τύμπανα), Jessica Ben Anosike (φωνή), Grace Nwoke (φωνή), Peggy Ohilebo (φωνή)

**Οργάνωση:** DØCUMATISM

**Καλλιτεχνική επιμέλεια:** Γκρέις Νουόκε

**Σκηνοθεσία:** Μενέλαος Καραμαγγιώλης

**Αφηγητής - Performer:** Αλέξανδρος Λογγοβίτης

**Διευθυντής φωτογραφίας:** Αντώνης Θεοδωρίδης

**Φωτογραφία:** Σταύρος Τριάντος, Στέλιος Μπουζιώτης, Άγγελος Μπαλατσούκας

**Ηχοληψία - Live ηχογράφηση:** Δημήτρης Καμαρινός

**Μοντάζ:** Σταύρος Τριάντος

**Βοηθός σκηνοθέτης:** Στέλιος Μπουζιώτης

**Σύλληψη:** Αριστέα Πλεύρη

**Έρευνα:** Χαρίδημος Παπαδάκης, Στεφανία Τερζάκη, Γιάννης Σπυρόπουλος, Γκρέις Νουόκε, Μιχάλης Αφολάνιο

**Οργάνωση παραγωγής:** Ρένια Παπαθανασίου

**19:10 ΡΙΜΕΪΚ - ΕΡΤ ΑΡΧΕΙΟ  (E) Κ8 W**

**Με τη Ρένα Θεολογίδου**

**«Εργατική Πρωτομαγιά: Τότε και τώρα»**

Με αφορμή τον εορτασμό της Εργατικής Πρωτομαγιάς, γίνεται σύντομη αναδρομή στην ιστορία της επετείου και παράλληλα, αναδεικνύεται η διαφοροποίηση των εργατικών διεκδικήσεων την εποχή της παγκοσμιοποίησης σε σχέση με το παρελθόν.

Η εκπομπή αρχίζει με ιδιαίτερη μνεία στη Φεντερασιόν, την πιο σημαντική συνδικαλιστική σοσιαλιστική οργάνωση στη Θεσσαλονίκη του 19ου αιώνα. Γίνεται αναφορά στη μεγάλη απεργία του Σικάγου και στη βίαιη καταστολή της, η οποία αντιπαρατίθεται με τα γεγονότα του Μαΐου του ’36 στη Θεσσαλονίκη, όπου η μεταξική δικτατορία αιματοκύλησε την απεργία και τις κινητοποιήσεις των καπνεργατών.

Ακολουθεί σχολιασμός των σημερινών συνθηκών.

Όπως επισημαίνεται από τους ομιλητές, η μαρξιστική ιδεολογία δεν παρέχει πλέον επαρκή ερμηνευτικά εργαλεία για να δώσει απαντήσεις για τις θέσεις εργασίας που χάνονται από την πρόοδο της τεχνολογίας, καθώς ο εχθρός δεν λέγεται πλέον κεφάλαιο, αλλά παγκοσμιοποίηση.   
Γίνεται αναφορά στο μαζικό κύμα απολύσεων που συγκλονίζει την Ευρώπη, ενώ παράλληλα, επιχειρείται μια ανάλυση των μηχανισμών της παγκοσμιοποίησης.

Επισημαίνεται ο αποδεκατισμός των συνδικάτων και η αποδυνάμωση του εργατικού κινήματος την περίοδο 1985-1995, ενώ θίγεται το θέμα της συρρίκνωσης της υπαλληλικής κοινωνίας και της μεσαίας τάξης με ταυτόχρονη συσσώρευση πλούτου στην ανώτερη τάξη. Αυτά τα ιλιγγιώδη χάσματα και η συρρίκνωση των θέσεων εργασίας οδήγησαν στις εξεγέρσεις στο Λος Άντζελες το 1992.

Επισημαίνεται ωστόσο, ότι σήμερα -και με ορόσημο τα γεγονότα στο Σιάτλ- παρατηρείται ταχεία αφύπνιση που οδηγεί σε οργανωμένη αντίδραση απέναντι στη ζοφερή όψη της παγκοσμιοποίησης και στον ξέφρενο ανταγωνισμό.

Στην εκπομπή μιλούν ο καθηγητής Πολιτικής Οικονομίας **Κώστας Βεργόπουλος,** η Επίτροπος στην Ευρωπαϊκή Ένωση **Άννα Διαμαντοπούλου,** ο καθηγητής Εργατικού Δικαίου **Αλέξης Μητρόπουλος** και ο καθηγητής Κοινωνικής Πολιτικής **Σάββας Ρομπόλης.**

Περιλαμβάνεται οπτικοακουστικό υλικό το οποίο συνοδεύει την ανάλυση των γεγονότων από τους ομιλητές.

**Κείμενα – επιμέλεια - παρουσίαση:** Ρένα Θεολογίδου **Διεύθυνση φωτογραφίας:** Ανδρέας Ζαχαράτος  
**Βοηθός διευθυντή φωτογραφίας:** Γεωργία Λυμπεροπούλου  
**Κάμερα:** Τάκης Τσικνής  
**Μίξη – ρύθμιση εικόνας:** Εμμανουέλα Γιακά  
**Ρύθμιση ήχου:** Θανάσης Κουτρίδης  
**Video εγγραφή:** Νίκος Κατσουνάκης  
**Μουσική σήματος:** Από το «Θησείο» του Σταμάτη Κραουνάκη  
**Post production:** DELTA.films

**20:00 ΣΤΗΝ ΥΓΕΙΑ ΜΑΣ - ΕΡΤ ΑΡΧΕΙΟ (Ε)**  **Κ8 W**

**Με τον Σπύρο Παπαδόπουλο**

Μελωδικό οδοιπορικό με νότες, διαχρονικά τραγούδια, συνθέτες και τραγουδιστές σε πρωταγωνιστικό ρόλο και εκλεκτούς καλεσμένους, που όλοι μαζί απολαμβάνουν γνήσια λαϊκά ακούσματα, συζητούν και διασκεδάζουν από καρδιάς…

**«Πρωτομαγιά – Λάκης Χαλκιάς»**

Σε ρυθμούς πρωτομαγιάτικους κινείται η εκπομπή και επιφυλάσσει μια ενδιαφέρουσα μουσική συνύπαρξη των **Λάκη Χαλκιά** με την ηπειρώτικη δωρικότητά του**, Χαράλαμπου Γαργανουράκη** με την κρητική λεβεντιά του και **Χρόνη Αηδονίδη** με τη θρακιώτικη γνησιότητά του, οι οποίοι -έκαστος στο είδος του- ερμηνεύουν με τρόπο μοναδικό τραγούδια πολυαγαπημένα, από λαϊκά μέχρι ριζίτικα και παραδοσιακά, ενώπιον μιας μεγάλης παρέας εκλεκτών καλεσμένων, μεταξύ των οποίων βρίσκονται και οι: **Απόστολος Γκλέτσος, Κώστας Βίρβος, Αντώνης Αντωνίου, Κώστας Θάνος, Βίκυ Πρωτογεράκη, Αντιγόνη Δρακουλάκη.**

Ένα εορταστικό πρόγραμμα, με αυθεντικά και χιλιοτραγουδισμένα ακούσματα, στο οποίο συμμετέχει και η **Χορωδία Γυμνασίου - Λυκείου Μαρκόπουλου.**

**Παρουσίαση:** Σπύρος Παπαδόπουλος

**23:15 ΞΕΝΗ ΣΕΙΡΑ**

**24:00 «Η ΔΙΚΗ» - ΕΡΤ ΑΡΧΕΙΟ (Ε)**  **Κ12 W**

**01:00 ΑΞΙΟΝ ΕΣΤΙ - ΕΡΤ ΑΡΧΕΙΟ (Ε)** **Κ8 W**

**«Αλέκος Παναγούλης & Μάης του ’68»**

**------------------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**02:00 ΔΥΟ ΖΩΕΣ (Ε) ημέρας**

**03:00 Η** **ΜΕΓΑΛΗ ΑΠΕΡΓΙΑ: ΤΑ ΛΑΥΡΕΩΤΙΚΑ - ΕΡΤ ΑΡΧΕΙΟ (Ε) ημέρας**

**04:00 ΧΑΙΡΕΤΑ ΜΟΥ ΤΟΝ ΠΛΑΤΑΝΟ (Ε) ημέρας**

**05:30 ΑΠΟΚΑΘΙΣΤΩΝΤΑΣ ΤΗΝ ΕΓΓΥΤΗΤΑ «the AfroGreeks live ΙΙ» - Η ΖΩΗ ΜΟΥ... (Ε) ημέρας**

-----------------------------------------

**ΣΗΜΕΙΩΣΗ: Δεν θα μεταδοθούν οι εκπομπές «Αναζητώντας τη χαμένη εικόνα» (Ε), «Μονόγραμμα» (Ε), «Δρόμοι» (Ε), «Συναντήσεις» (Ε), «Καλλιτεχνικό Καφενείο» (Ε)**

**ΤΕΤΑΡΤΗ 8/5/2024**

**--------------------------**

**08:30 ΝΗΣΤΙΚΟ ΑΡΚΟΥΔΙ (Ε)**

**09:30 ΑΝΑΖΗΤΩΝΤΑΣ ΤΗ ΧΑΜΕΝΗ ΕΙΚΟΝΑ - ΕΡΤ ΑΡΧΕΙΟ (Ε) Κ8 W**

Σειρά ντοκιμαντέρ που παρουσιάζει μια ανθολογία σπάνιου κινηματογραφικού αρχειακού υλικού, χωρισμένου σε θεματικές που αφορούν σε σημαντικά ιστορικά γεγονότα της Ελλάδας του 20ού αιώνα, προσωπικότητες της πολιτικής ζωής, καλλιτέχνες και αστικά τοπία, όπως αυτά καταγράφηκαν από τον κινηματογραφικό φακό κατά την πάροδο των ετών.

**«Ανθολογία Νεότερου Ελληνικού Κινηματογράφου - Τρίτη ηλικία»**

Το επεισόδιο της σειράς ντοκιμαντέρ με θέμα την **τρίτη ηλικία** περιλαμβάνει αποσπάσματα από τις εξής ταινίες του Νεότερου Ελληνικού Κινηματογράφου: «Ταξίδι του μέλιτος» του Γιώργου Πανουσόπουλου, «Ήσυχες μέρες του Αυγούστου» του Παντελή Βούλγαρη, «Γάμος στο περιθώριο» του Βασίλη Κεσίσογλου, «Γλυκιά συμμορία» του Νίκου Νικολαΐδη, «Η γυναίκα που έβλεπε τα όνειρα» και «Βαριετέ» του Νίκου Παναγιωτόπουλου, «Ταξίδι στα Κύθηρα» του Θόδωρου Αγγελόπουλου.

**Σκηνοθεσία:** Λάκης Παπαστάθης

**10:00 ΑΝΑΖΗΤΩΝΤΑΣ ΤΗ ΧΑΜΕΝΗ ΕΙΚΟΝΑ - ΕΡΤ ΑΡΧΕΙΟ (Ε) Κ8 W**

**«Ανθολογία Νεότερου Ελληνικού Κινηματογράφου - Εργασία»**

Το επεισόδιο της σειράς ντοκιμαντέρ με θέμα την **εργασία** περιλαμβάνει αποσπάσματα από τις εξής ταινίες του Νεότερου Ελληνικού Κινηματογράφου: «Τοπίο στην ομίχλη» του Θόδωρου Αγγελόπουλου, «Θεόφιλος» του Λάκη Παπαστάθη, «Το δέντρο που πληγώναμε» του Δήμου Αβδελιώδη, «Το προξενιό της Άννας» του Παντελή Βούλγαρη, «Φωτογραφία» του Νίκου Παπατάκη, «Η σφαγή του κόκορα» του Ανδρέα Πάντζη, «Απ’ το χιόνι» του Σωτήρη Γκορίτσα, «Η φανέλα με το 9» του Παντελή Βούλγαρη.

**Σκηνοθεσία:** Λάκης Παπαστάθης

**10:30 ΤΟ ΜΙΚΡΟ ΣΠΙΤΙ ΣΤΟ ΠΑΓΚΡΑΤΙ (Ε)**

**---------------------------------------------------**

**14:00 ΔΥΟ ΖΩΕΣ (Ε) Κ8 - Επεισόδια 116ο + 117ο  (Αλλαγή επεισοδίων)**

*(DOS VIDAS)*   
**Δραματική σειρά, παραγωγής Ισπανίας 2021-2022**

**Επεισόδιο 116o.** Ο Σέρχιο κάνει ό,τι μπορεί για να πείσει τη Χούλια να τον συγχωρέσει που πρόδωσε την εμπιστοσύνη της και έψαξε το σημειωματάριο της Κάρμεν, αλλά εκείνη νιώθει ότι κάτι έχει σπάσει ανάμεσά τους. Τώρα που ο Έρικ φαίνεται επιτέλους αφοσιωμένος στην Κλόε, εκείνη συνειδητοποιεί ότι η αγάπη της για τον Ντάνι δεν ανήκει στο παρελθόν, όπως προσπαθούσε να πείσει τον εαυτό της.

Στην αποικία, η Κάρμεν δεν μπορεί να καταλάβει γιατί ο Βίκτορ ακύρωσε τον αρραβώνα τους, αλλά νιώθει επιτέλους ελεύθερη: δεν χρειάζεται πλέον να προσποιείται και κανείς δεν μπορεί να απαιτήσει κάτι περισσότερο απ’ αυτήν. Η Κάρμεν νιώθει ότι ήρθε η ώρα να ξεφύγει από την ισπανική Γουινέα και να γράψει επιτέλους την ιστορία της αγάπης της με τον Κίρος. Όμως, εκείνος έχει λάβει άλλο ένα απειλητικό σημείωμα, που απαιτεί να εγκαταλείψει την Κάρμεν. Η Ινές βρίσκεται καταβεβλημένη και χωρίς βοηθό στο βιβλιοπωλείο, τώρα που η Αλίθια άρχισε να εργάζεται για τον Βεντούρα. Προσπαθεί να πείσει τον σύζυγό της να σταματήσει να συνεργάζεται με την Αλίθια, αλλά ο Βεντούρα συνεχίζει να υποκύπτει και η συνενοχή του με την κοπέλα μεγαλώνει.

**Επεισόδιο 117o.** Η Χούλια βρίσκεται σε πλήρη σύγχυση σχετικά με τα συναισθήματά της για τον Σέρχιο. Δυστυχώς, ούτε η μητέρα της ούτε κανείς γύρω της φαίνεται να μπορεί να βοηθήσει. Η Χούλια πιστεύει ακράδαντα ότι η γιαγιά της Κάρμεν θα μπορούσε να την καθοδηγήσει. Και ισχύει αυτό που λένε: πρόσεχε τι εύχεσαι... Στο μεταξύ, φαίνεται να έχει φύγει ένα βάρος από τους ώμους του Έρικ από τη στιγμή που αποφάσισε να σμίξει ξανά με τον πατέρα του. Παρόλο που είναι νευρικός, αισθάνεται επίσης δυνατός και σκέπτεται ότι ίσως να συγχωρήσει τη μητέρα του. Για την Όλγα, ωστόσο, η απόφαση του γιου της φέρνει μνήμες από ένα οδυνηρό παρελθόν.

Τα πράγματα στην αποικία δεν πάνε πολύ καλύτερα για την Κάρμεν. Εκτός από τον πατέρα της, ο οποίος την κατηγορεί για τον χωρισμό της με τον Βίκτορ, θα πρέπει να αντιμετωπίσει και ένα απροσδόκητο σοκ από τον Κίρος. Αλλά τόσο ο Βίκτορ όσο και ο Κίρος έχουν έναν λόγο που κρατούν μυστικό και αποτελεί εξήγηση για τη στάση τους. Ο Μαμπάλε θα μάθει το μυστικό του Κίρος, ενώ η Πατρίθια θα ερευνήσει αυτό του Βίκτορ.

**16:00** **Η ΜΕΓΑΛΗ ΑΠΕΡΓΙΑ: ΤΑ ΛΑΥΡΕΩΤΙΚΑ - ΕΡΤ ΑΡΧΕΙΟ  (E) Κ8 W**

**Κοινωνική σειρά εποχής 13 επεισοδίων, παραγωγής 1982**

**Επεισόδιο** **2ο**

**------------------------------------------------------**

**22:00**  |  **ΣΥΝΑΝΤΗΣΕΙΣ - ΕΡΤ ΑΡΧΕΙΟ  (E) Κ8 W**     
**Με τον Λευτέρη Παπαδόπουλο**

**«Αντώνης Ρέμος» (Α΄ Μέρος) (Αλλαγή επεισοδίου)**

Στο συγκεκριμένο επεισόδιο, ο **Λευτέρης Παπαδόπουλος** φιλοξενεί τον **Αντώνη Ρέμο,** έναν από τους σύγχρονους τραγουδιστές που έχει ξεχωρίσει.

Ο Θεσσαλονικιός ερμηνευτής θυμάται τα πρώτα δύσκολα χρόνια στη Γερμανία, όπου έζησε για αρκετά χρόνια ως παιδί μεταναστών, αλλά και τις δουλειές που κατά καιρούς έκανε για να βοηθήσει την οικογένειά του.

Μιλάει για την ιδιαίτερη σχέση που έχει με τη μητέρα και την αδελφή του, αλλά και για τη Θεσσαλονίκη, που είναι ο τόπος του.

Ιδιαίτερη αναφορά κάνει και για τον Βασίλη Χατζηπαναγή, τον άνθρωπο που τον έκανε να λατρέψει το ποδόσφαιρο…

Δεν θα μπορούσε να μην αναφερθεί και στη μεγάλη του αδυναμία, τον Ηρακλή, δηλώνοντας ότι τα πράγματα μπορεί τώρα να είναι δύσκολα, αλλά αισιοδοξεί ότι τα προβλήματα θα ξεπεραστούν και η ομάδα θα πάρει τη θέση που της αξίζει…

**Παρουσίαση:** Λευτέρης Παπαδόπουλος  
**Σκηνοθεσία:** Βασίλης Θωμόπουλος  
**Αρχισυνταξία:** Νίκος Μωραΐτης   
**Διεύθυνση φωτογραφίας:** Σπύρος Μακριδάκης  
**Έρευνα αρχειακού υλικού:** Μαρία Κοσμοπούλου  
**Executive producer:** Δέσποινα Πανταζοπούλου  
**Οργάνωση παραγωγής:** Ξένια Στεφανοπούλου  
**Διεύθυνση παραγωγής:** Στέλλα Οικονόμου

**Εκτέλεση παραγωγής:** Pro-gram-net

**Παραγωγή:** ΕΡΤ Α.Ε. 2007

**-----------------------------------------**

**ΣΗΜ: Στις 03:30, στις Νυχτερινές Επαναλήψεις, θα μπει η επανάληψη ημέρας της ελληνικής σειράς «Η Μεγάλη Απεργία - Τα Λαυρεωτικά».**

**ΠΕΜΠΤΗ 9/5/2024**

--------------------------

**08:30 ΝΗΣΤΙΚΟ ΑΡΚΟΥΔΙ (Ε)**

**09:30 ΒΑΘΟΣ ΠΕΔΙΟΥ - ΕΡΤ ΑΡΧΕΙΟ (Ε)** **Κ8**  **W**

**Σειρά εκπομπών λόγου, με παρουσιαστή τον Γιάννη Έξαρχο.**

**«Ανδρέας Βουτσινάς»**

Ο **Ανδρέας Βουτσινάς** αποκαλύπτει σημαντικές στιγμές της ζωής και της καριέρας του.

Θυμάται τα παιδικά του χρόνια στο Χαρτούμ, όπου γεννήθηκε, μιλά για τους γονείς του, που τον λάτρευαν, αλλά και το πολυφυλετικό περιβάλλον που υπήρχε εκεί, το οποίο καθόρισε την προσωπικότητά του.

Επίσης, θυμάται τις πρώτες εικόνες όταν ήρθε στην Ελλάδα το 1937, τα συναισθήματα που ένιωσε και τις παραστάσεις που έβλεπε μικρός με τη μητέρα του, μέσα από τις οποίες αγάπησε το θέατρο.

Αναφέρεται στα χρόνια που έζησε στην Αγγλία και αποκαλύπτει ότι, με τη βοήθεια του Καρόλου Κουν, πέρασε στη δραματική σχολή «OLD VIC», χωρίς να γνωρίζει καλά αγγλικά.

Στη συνέχεια, μιλά για τα χρόνια της Αμερικής, του Actors Studio, καθώς και για τις προσωπικότητες που γνώρισε και ξεχώρισε εκεί, όπως τους Τζέραλντιν Πέιτζ, Μέριλιν Μονρόε, Τζέιν Φόντα, Αν Μπάνκροφτ, Γουόρεν Μπίτι, Φέι Ντάναγουέι κ.ά.

Ο γνωστός σκηνοθέτης εξηγεί πώς τον κέρδισε η σκηνοθεσία και αργότερα η διδασκαλία, θυμάται την πρώτη του παράσταση στο Μπρόντγουεϊ με πρωταγωνίστρια την Τζέιν Φόντα, ενώ αναφέρεται και στην προσωπική τους σχέση, όπως και στην πρώτη του επαφή με τον κινηματογράφο και τη συνεργασία του με τον Μελ Μπρουκς.

Ακόμη, μιλά για τη συνέχεια της επαγγελματικής του πορείας στην Ελλάδα, όπου επέστρεψε το 1976, για τη ζωή ανάμεσα σε Αθήνα, Παρίσι και Θεσσαλονίκη που ακολούθησε έκτοτε, ενώ εξηγεί γιατί το θέατρο είναι γι’ αυτόν μια πρόβα ζωής και γιατί αντιδρά αρνητικά στην ετικέτα «μεγάλος» που συνηθίζουν να βάζουν στους καλλιτέχνες.

**Επιμέλεια-παρουσίαση:** Γιάννης Έξαρχος

**Σκηνοθεσία:** Έλντα Καλογρίδη

**Δημοσιογραφική έρευνα:** Έλενα Νεοφωτίστου

**Διεύθυνση παραγωγής:** Μαίρη Φραγκάκη

**10:30 ΤΟ ΜΙΚΡΟ ΣΠΙΤΙ ΣΤΟ ΠΑΓΚΡΑΤΙ (Ε)**

**---------------------------------------------------**

**14:00 ΔΥΟ ΖΩΕΣ (Ε) Κ8 - Επεισόδια 118ο + 119ο  (Αλλαγή επεισοδίων)**

*(DOS VIDAS)*   
**Δραματική σειρά, παραγωγής Ισπανίας 2021-2022**

**Επεισόδιο 118o.** Η Χούλια, έτοιμη να μιλήσει στη γιαγιά της, εγκαταλείπει τα όνειρά της για να επιστρέψει στην καθημερινότητά της, όπου αρχίζει να υποψιάζεται ότι ο Σέρχιο της ετοιμάζει ένα πάρτι γενεθλίων. Η Χούλια του ζητεί να σεβαστεί την απόφασή της να μην γιορτάσει τα γενέθλιά της. Αλλά ο Σέρχιο, που ανησυχεί όλο και περισσότερο για την κατάρρευση της σχέσης τους, δεν είναι έτοιμος να τα παρατήσει. Και ενώ η σχέση τους γίνεται όλο και πιο περίπλοκη, μια άλλη αρχίζει να κερδίζει συνεχώς έδαφος: είναι η σχέση του Τίρσο και της Όλγας. Η Κλόε λέει στον Ντάνι ότι αποφάσισε να διακόψει τη σχέση της με τον Έρικ, αλλά, όταν φτάνει η στιγμή, ο Έρικ κάνει τα πράγματα πολύ δύσκολα.

Στην αποικία, η Κάρμεν εξακολουθεί να μην ξέρει γιατί ο Βίκτορ διέλυσε τον αρραβώνα τους ή γιατί ο Κίρος ζήτησε περισσότερο χρόνο. Είναι γεγονός, ότι δεν περνάει και πολύ καλά. Στο μεταξύ, ο Βεντούρα συνεχίζει να υποστηρίζει την εξέγερση και ξεκαθαρίζει ότι είναι διατεθειμένος να κάνει τα πάντα, ακόμα και να πάει ενάντια στον ίδιο του τον γιο, για να πετύχει τους σκοπούς του.

**Επεισόδιο 119o.** Η Χούλια πιστεύει ότι τα συναισθήματά της για τον Σέρχιο δεν είναι τόσο έντονα όσο θα έπρεπε και συνεχίζει να αναζητεί απαντήσεις από την Κάρμεν. Ωστόσο, ένα μυστηριώδες δώρο από τον Μάριο μπορεί να είναι το κλειδί για να βρει τις απαντήσεις που αναζητεί. Στο μεταξύ, η Κλόε είναι σίγουρη ότι θέλει να χωρίσει με τον Έρικ, αλλά εκείνος είναι τόσο ενθουσιασμένος που θα επισκεφτεί τον πατέρα του στη φυλακή που δεν μπορεί να τον αφήσει. Η σκέψη ότι η Κλόε θα είναι και πάλι μόνη της φέρνει τον Ριμπέρο και τη Μαρία αντιμέτωπους σε έναν αγώνα δρόμου για να κερδίσουν την καρδιά της.

Στη Γουινέα, η Πατρίθια πιέζει την Κάρμεν να βρει άλλον σύζυγο, τώρα που ο αρραβώνας της με τον Βίκτορ ακυρώθηκε.

Όμως ένα ακόμα μεγαλύτερο πρόβλημα βρίσκεται προ των πυλών. Ο Κίρος συνεχίζει να λαμβάνει απειλητικά σημειώματα και κάτω απ’ αυτήν την πίεση, εμπλέκεται σε έναν καβγά που θέτει σε κίνδυνο τη δουλειά του. Ο Άνχελ έχει αρχίσει να μπαίνει όλο και πιο βαθιά στις επιχειρήσεις του Βεντούρα, ο οποίος του έχει υποσχεθεί να διευθύνει ένα δικό του εργοστάσιο καπνού, αν καταφέρει να κάνει την επόμενη συνάντηση επιτυχημένη. Αυτή η υπόσχεση τον κάνει να ξεχάσει τα όνειρά του να σπουδάσει διπλωματία, γεγονός που ανησυχεί την Ινές.

**16:00** **Η ΜΕΓΑΛΗ ΑΠΕΡΓΙΑ: ΤΑ ΛΑΥΡΕΩΤΙΚΑ - ΕΡΤ ΑΡΧΕΙΟ  (E) Κ8 W**

**Κοινωνική σειρά εποχής 13 επεισοδίων, παραγωγής 1982**

**Επεισόδιο** **3ο**

**-----------------------------------------**

**ΣΗΜ: Στις 03:30, στις Νυχτερινές Επαναλήψεις, θα μπει η επανάληψη ημέρας της ελληνικής σειράς «Η Μεγάλη Απεργία - Τα Λαυρεωτικά».**

**ΠΑΡΑΣΚΕΥΗ 10/5/2024**

**--------------------------**

**08:30 ΝΗΣΤΙΚΟ ΑΡΚΟΥΔΙ (Ε)**

**09:30 ΒΑΘΟΣ ΠΕΔΙΟΥ - ΕΡΤ ΑΡΧΕΙΟ (Ε)** **Κ8**  **W**

**Σειρά εκπομπών λόγου, με παρουσιαστή τον Γιάννη Έξαρχο.**

**«Αλέξης Δαμιανός»**

Το επεισόδιο αυτό, στο οποίο ο σκηνοθέτης **Αλέξης Δαμιανός** συνομιλεί με τον **Γιάννη Έξαρχο,** φωτίζει πτυχές τις προσωπικότητας του σκηνοθέτη και της δημιουργικής του διαδρομής.

Μιλάει για τα κίνητρα της δημιουργίας και θυμάται την εποχή της πνευματικής συντροφιάς των Νίκου Γκάτσου, Μάνου Χατζιδάκι, Γιάννη Τσαρούχη και Μίλτου Σαχτούρη, των πρώτων μεταπολεμικών χρόνων.

Αφηγείται, επίσης, προσωπικές εμπειρίες της νεανικής του ηλικίας που αποκαλύπτουν στοιχεία του χαρακτήρα του.

Σχετικά με την καλλιτεχνική του πορεία, σχολιάζει τη συμμετοχή του στο ιστορικό τηλεοπτικό σίριαλ «Παράξενος ταξιδιώτης» (1972), ενώ μεγάλο μέρος της κουβέντας αφορά στην ταινία του «Ηνίοχος».

Με αφορμή το θέμα της ταινίας, εκφράζει την αντίληψή του για την Ιστορία, τη σημασία του παρελθόντος, αλλά και το ενδιαφέρον του για τις συνέπειες των ιστορικών γεγονότων, κοινός τόπος στο έργο του.

Ανιχνεύονται, επίσης, οι προσωπικές του αναζητήσεις που διαφαίνονται μέσα από την καλλιτεχνική του παραγωγή η οποία, σύμφωνα με τον ίδιο, αντιτάσσεται στην ευτέλεια του εμπορικού. Μιλάει ακόμη, για την παρουσία του στο θέατρο σχολιάζοντας την παράσταση «Κόκκινα φανάρια» (1963) που σκηνοθέτησε.

Γίνεται, τέλος, αναφορά στην υποδοχή που έλαβαν τα έργα του «Μέχρι το πλοίο» και «Ευδοκία», σημαντικοί σταθμοί στην ιστορία του νέου ελληνικού κινηματογράφου, με ειδική μνεία στη σύλληψη της ιδέας του πρώτου και στις κριτικές που απέσπασε.

Στην αρχή της εκπομπής περιλαμβάνεται σύντομη παρουσίαση της δημιουργικής πορείας του σκηνοθέτη.

**Επιμέλεια-παρουσίαση:** Γιάννης Έξαρχος

**Σκηνοθεσία:** Έλντα Καλογρίδη

**Δημοσιογραφική έρευνα:** Έλενα Νεοφωτίστου

**Διεύθυνση παραγωγής:** Μαίρη Φραγκάκη

**10:30 ΤΟ ΜΙΚΡΟ ΣΠΙΤΙ ΣΤΟ ΠΑΓΚΡΑΤΙ (Ε)**

**---------------------------------------------------**

**14:00 ΔΥΟ ΖΩΕΣ (Ε) Κ8 - Επεισόδια 120ό + 121ο  (Αλλαγή επεισοδίων)**

*(DOS VIDAS)*   
**Δραματική σειρά, παραγωγής Ισπανίας 2021-2022**

**Επεισόδιο 120ό.** Ο Σέρχιο συνεχίζει τις προετοιμασίες για το πάρτι της Χούλια, παρόλο που εκείνη του είπε ότι δεν θέλει να γιορτάσει. Η Ελένα προσκαλεί τη φίλη της σε μια βόλτα για να της αποσπάσει την προσοχή. Όμως η Χούλια κάνει μια απροσδόκητη εξομολόγηση που φέρνει τα πάνω-κάτω στη ζωή της. Στο μεταξύ, ο Έρικ θέλει να επισκεφτεί τον πατέρα του στη φυλακή, αλλά η Όλγα προειδοποιεί τον γιο της ότι ο πατέρας του μπορεί να έχει αλλάξει έπειτα από τόσο καιρό. Με αποτέλεσμα, ο Έρικ να μην είναι πια τόσο σίγουρος.

Στην Αφρική, ο Κίρος ανακαλύπτει την ταυτότητα του ατόμου που στέλνει τα ανώνυμα σημειώματα και το εμπόδιο που μπλοκάρει τη σχέση του με την Κάρμεν φαίνεται να αίρεται. Αλλά όταν βλέπει τον Κίρος και την Ενόα μαζί, η Κάρμεν αρχίζει να έχει τις δικές της αμφιβολίες... Στο μεταξύ, η Αλίθια παρεμβαίνει για άλλη μια φορά στην επαγγελματική ζωή του Άνχελ, συμβάλλοντας στην επιτυχία της συνάντησης με τα στελέχη της καπνοβιομηχανίας.

**Επεισόδιο 121ο.** Η Χούλια είναι πεπεισμένη ότι το σωστό είναι να διακόψει τη σχέση της με τον Σέρχιο, παρά τις προειδοποιήσεις της μητέρας της. Θεωρεί δεδομένο ότι θα μπορέσουν να χωρίσουν πολιτισμένα. Ωστόσο, θα αλλάξει γνώμη όταν ο Σέρχιο θα της ζητήσει να του επιστρέψει τα χρήματα που της δάνεισε για να εξοφλήσει το χρέος της προς την Ντιάνα. Στο μεταξύ, η Κλόε ετοιμάζεται να χωρίσει με τον Έρικ. Το πρόβλημα είναι ότι το αγόρι είναι τόσο αναστατωμένο που δεν πήγε να δει τον πατέρα του, που για άλλη μια φορά η Κλόε αναγκάζεται να το αναβάλει.

Στη Γουινέα, η Κάρμεν πείθεται όλο και περισσότερο ότι η Ενόα και ο Κίρος έχουν σχέση. Τα σχόλια της Λίντα και η συνεχής αφηρημάδα της Ενόα κινούν τις υποψίες της Κάρμεν. Στο μεταξύ, ο Άνχελ και η Ινές, θορυβημένοι από την προσπάθεια της Αλίθια να αποπλανήσει τον Άνχελ, καταστρώνουν σχέδιο για να την κρατήσουν μακριά από τη ζωή τους.

**16:00** **Η ΜΕΓΑΛΗ ΑΠΕΡΓΙΑ: ΤΑ ΛΑΥΡΕΩΤΙΚΑ - ΕΡΤ ΑΡΧΕΙΟ  (E) Κ8 W**

**Κοινωνική σειρά εποχής 13 επεισοδίων, παραγωγής 1982**

**Επεισόδιο** **4ο**

**-----------------------------------------**

**ΣΗΜ: Στις 03:30, στις Νυχτερινές Επαναλήψεις, θα μπει η επανάληψη ημέρας της ελληνικής σειράς «Η Μεγάλη Απεργία - Τα Λαυρεωτικά».**

**Επίσης, σας ενημερώνουμε ότι από τη Δευτέρα 6/5/2024, στις 23:00, από την ΕΡΤ2, θα μεταδίδεται η ξένη σειρά «ΜΑΥΡΟΣ ΚΑΘΡΕΦΤΗΣ» (BLACK MIRROR) K16 GR live streaming και διαθέσιμο στο ERTFLIX**

**Πολυβραβευμένη σειρά επιστημονικής φαντασίας και μυστηρίου, παραγωγής Ηνωμένου Βασιλείου 2011-2019**

**Δημιουργός:** Τσάρλι Μπρούκερ

Τα τελευταία δέκα χρόνια, η τεχνολογία έχει μεταμορφώσει κάθε πτυχή της ζωής μας πριν να προλάβουμε να τη σταματήσουμε και να την αμφισβητήσουμε.

Σε κάθε σπίτι, σε κάθε γραφείο, σε κάθε χέρι, μια οθόνη, ένα smartphone, ένας μαύρος καθρέφτης της ύπαρξής μας στον 21ο αιώνα.

Έχουμε πρόσβαση σε όλες τις πληροφορίες του κόσμου, αλλά δεν υπάρχει χώρος στον εγκέφαλο για να απορροφήσουμε κάτι περισσότερο από ένα tweet 140 χαρακτήρων.

H σειρά **«Μαύρος καθρέφτης»** εκφράζει την ανησυχία μας για τον σύγχρονο κόσμο.

**Ημερομηνία μετάδοσης: Δευτέρα 6 Μαΐου 2024, στις 23:00**

**(Α' Κύκλος) - Eπεισόδιο 1ο: «Ο εθνικός ύμνος»**

Ο πρωθυπουργός Μάικλ Κάλοου αντιμετωπίζει ένα σοβαρότατο δίλημμα όταν απαγάγουν ένα πολύ αγαπημένο μέλος της βασιλικής οικογένειας, την πριγκίπισσα Σουζάνα.

**Παίζουν:** Ρόρι Κινίαρ, Λίντσεϊ Ντάνκαν, Λίντια Γουίλσον, Σόφι Κένεντι Κλαρκ, Άννα Γουίλσον-Τζόουνς, Τομ Γκούντμαν-Χιλ, Γιόχαν Μάιερς

##### **Ημερομηνία μετάδοσης: Τρίτη 7 Μαΐου 2024, στις 23:00**

**(Α' Κύκλος) - Eπεισόδιο 2ο: «Δεκαπέντε εκατομμύρια»**

Σε έναν κόσμο όπου οι ζωές των ανθρώπων εξαρτώνται από τη χρήση των ποδηλάτων Γυμναστικής για να κερδίζουν πιστώσεις, ο Μπινγκ προσπαθεί να βοηθήσει μια γυναίκα να λάβει μέρος σε έναν διαγωνισμό τραγουδιού.

**Παίζουν:** Ντάνιελ Καλούα, Τζέσικα Μπράουν Φίντλεϊ, Ρούπερτ Έβερετ, Τζούλια Ντέιβις, Άσλεϊ Τόμας, Πολ Πόπλγουελ, Ντέιβιντ Φιν, Ιζαμπέλα Λάφλαντ

##### **Ημερομηνία μετάδοσης: Τετάρτη 8 Μαΐου 2024, στις 23:00**

**(Α' Κύκλος) - Eπεισόδιο 3ο: «Ολόκληρη η δική σου ιστορία»**

Στο εγγύς μέλλον, όλοι έχουν πρόσβαση σε ένα εμφύτευμα μνήμης που καταγράφει ό,τι κάνει, βλέπει και ακούει κανείς. Δεν πρόκειται να ξεχαστεί ποτέ ξανά κάποιο πρόσωπο. Τίθεται, όμως το ερώτημα, αν αυτό είναι πάντα καλό.

**Παίζουν:** Τόμπι Κέμπελ, Τζόντι Γουίτακερ, Τομ Κάλεν, Έιμι Μπεθ Χέιζ, Ρεμπέκα Στέιτον

##### **Ημερομηνία μετάδοσης: Πέμπτη 9 Μαΐου 2024, στις 23:00**

**(Β' Κύκλος) - Eπεισόδιο 1ο: «Επιστρέφω αμέσως»**

Όταν μαθαίνει για μια νέα υπηρεσία που δίνει τη δυνατότητα στους ανθρώπους να μένουν σε επαφή με αυτούς που έχουν πεθάνει, η μοναχική, θλιμμένη Μάρθα συνδέεται ξανά με τον εκλιπόντα εραστή της.

**Παίζουν:** Χέιλι Άτγουελ, Ντόμνολ Γκλίζον, Κλερ Κίλαν, Σινέντ Μάθιους, Φλόρα Νίκολσον

##### **Ημερομηνία μετάδοσης: Παρασκευή 10 Μαΐου 2024, στις 23:00**

**(Β' Κύκλος) - Eπεισόδιο 2ο: «Η στιγμή του Γουάλντο»**

Ένας αποτυχημένος ηθοποιός, ο οποίος δανείζει τη φωνή του σε μια δημοφιλή αρκούδα κινούμενων σχεδίων, τον Γουάλντο, βρίσκεται μπλεγμένος με την πολιτική, όταν τα στελέχη της τηλεόρασης θέλουν να είναι υποψήφιος.

**Παίζουν:** Ντάνιελ Ρίγκμπι, Κλόε Πίρι, Τζέισον Φλέμινγκ, Κριστίνα Τσονγκ

##### **Ημερομηνία μετάδοσης: Δευτέρα 13 Μαΐου 2024, στις 23:00**

**(Β' Κύκλος) - Eπεισόδιο 3ο: «Λευκός αρκούδος»**

Η Βικτόρια ξυπνά και δεν θυμάται τίποτα από τη ζωή της. Όλοι όσοι συναντά αρνούνται να επικοινωνήσουν μαζί της και όλοι φαίνεται να ξέρουν κάτι που δεν γνωρίζει. Τι να είναι άραγε αυτό;  
**Παίζουν:** Λενόρα Κρίτσλοου, Μάικλ Σμάιλι, Τούπενς Μίντλετον, Ίαν Μπόναρ, Ελίζαμπεθ Κούπερ

##### **Ημερομηνία μετάδοσης: Τρίτη 14 Μαΐου 2024, στις 23:00**

**(Γ' Κύκλος) - Eπεισόδιο 1ο: «Κάθετη πτώση»**

Μια γυναίκα, που προσπαθεί απεγνωσμένα να βελτιώσει την εικόνα της στα μέσα κοινωνικής δικτύωσης, αισθάνεται ότι έχει κάνει τζακ ποτ, όταν την καλούν σε έναν περίεργο γάμο. Το ταξίδι δεν εξελίσσεται, όμως, όπως αναμενόταν.

**Παίζουν:** Μπράις Ντάλας Χάουαρντ, Άλις Ιβ, Τσέρι Τζόουνς, Τζέιμς Νόρτον

##### **Ημερομηνία μετάδοσης: Τετάρτη 15 Μαΐου 2024, στις 23:00**

**(Γ' Κύκλος) - Eπεισόδιο 2ο: «Δοκιμή παιχνιδιού»**

Ένας Αμερικανός ταξιδιώτης, που δεν διαθέτει μετρητά, προσφέρεται να λάβει μέρος σ’ ένα επαναστατικό νέο σύστημα τυχερών παιχνιδιών. Σύντομα, δεν μπορεί να ξεχωρίσει πού τελειώνει το παιχνίδι και πού αρχίζει η πραγματικότητα.

**Παίζουν:** Γουάιατ Ράσελ, Χάνα Τζον-Κάμεν, Γουάνμι Μουζάκου, Κεν Γιαμαμούρα

##### **Ημερομηνία μετάδοσης: Πέμπτη 16 Μαΐου 2024, στις 23:00**

**(Γ' Κύκλος) - Eπεισόδιο 3ο: «Σκάσε και χόρευε»**

Όταν ο απόμακρος Κένι πέφτει με τα μούτρα σε μια διαδικτυακή παγίδα, πολύ σύντομα αναγκάζεται να συμμαχήσει με τον επιπόλαιο Έκτορα και οι δύο μαζί βρίσκονται στο έλεος κάποιων αγνώστων ατόμων.

**Παίζουν:** Άλεξ Λόθερ, Τζερόμ Φλιν, Σουζάνα Ντόιλ, Φράνκι Γουίλσον, Χάνα Στιλς

##### **Ημερομηνία μετάδοσης: Παρασκευή 17 Μαΐου 2024, στις 23:00**

**(Γ' Κύκλος) - Eπεισόδιο 4ο: «Σαν Τζουνίπερο»**

Η ζωή των Γιόρκι και Κέλι αλλάζει όταν επισκέπτονται το Σαν Τζουνίπερο, μια παραλιακή πόλη που λατρεύει τη διασκέδαση και κυριαρχούν τα σερφ, ο ήλιος και το σεξ.

**Παίζουν:** Μακένζι Ντέιβις, Γκούγκου Μπάμπα-Ρο, Ρέιμοντ Μακ Άναλι, Γκάβιν Στένχαουζ